
# Гөлүсә Батталова. Үзгәртәсе иде...

Яши идем әле... елмаюга Әрнүләрне төреп. Үлдем. Сине түгел, ә бары тик Күләгәңне күреп.

ҮЗГӘРТӘСЕ ИДЕ...

⠀

Кутырланган иде бит ул яра!..

Төзәләсе иде...

Синең исемеңнән баш җуймаслык

Үзгәрәсе иде...

⠀

Үзгәртәсе иде тәкъдирләрне -

Үкенмәслек итеп.

Тик бер генә... диеп, үкси-үкси

Үтенмәслек итеп...

⠀

Төшләремә кермәс булган идең -

Нигә кайттың җанга?

Ага иде әле төссез көннәр

Һаман берүк җайга...

⠀

Яши идем әле... елмаюга

Әрнүләрне төреп.

Үлдем. Сине түгел, ә бары тик

Күләгәңне күреп.

Следите за самым важным и интересным в Telegram-каналеТатмедиа

## Нет комментариев
Гөлүсә Батталова. Үзгәртәсе иде...